armvectores/hy_wikipedia_2023 huggingface dataset:
Զավեն Տատինցյան

Զավեն Տիգրանի Տատինցյան (սեպտեմբերի 22, 1926(1926-09-22), Գորիս, Հայաստան - փետրվարի 11, 2005(2005-02-11) կամ 2005, Երևան, Հայաստան), հայ բեմադրիչ, ռեժիսոր։ ՀԽՍՀ ժողովրդական արտիստ (1979)։
Հայ ռեժիսոր, ՀԽՍՀ արվեստի վաստակավոր գործիչ Օլգա Մելիք-Վրթանեսյանի ամուսինը։


== Կենսագրություն ==
Զավեն Տատինցյանը ծնվել է 1926 թվականին, Գորիս քաղաքում։ 1950 թվականին ավարտել է Երևանի գեղարվեստաթատերական ինստիտուտի ռեժիսորական ֆակուլտետը, այնուհետև աշխատել է Երևանի Պատանի հանդիսատեսի թատրոնում, եղել է ռեժիսորի ասիստենտ, 1953 թվականից՝ ռեժիսոր, 1957-1959 թվականներին և 1962-1980 թվականներին՝ գլխավոր ռեժիսոր, 1959-1962 թվականներին՝ Երևանի Գաբրիել Սունդուկյանի անվան ազգային ակադեմիական թատրոնի ռեժիսոր։
1952 թվականին բեմադրել է առաջին ինքնուրույն ներկայացումը՝ Ն. Օստրովսկու «Ինչպես էր կոփվում պողպատը»։ Երևանի Պատանի հանդիսատեսի, Գաբրիել Սունդուկյանի անվան ազգային ակադեմիական, շրջանային և այլ թատրոններում բեմադրել է շուրջ 100 ներկայացումներ։ 1956 թվականից դասավանդել է Երևանի գեղարվեստա-թատերական ինստիտուտում, պրոֆեսոր՝ 1979 թվականից։
Տատինցյանի բեմադրությամբ սրամիտ ու գունեղ է Շաթիրյանի «Երաժշտախումբը» պիեսի ներկայացումը (1957), Գոցցիի «Ագռավը» (1959, հայ բեմում առաջին անգամ) հնչել է հեքիաթի ու պայմանականության և հոգեբանական ռեալիզմի բարձրարվեստ ու նուրբ զուգորդումով, Գորկու «Քաղքենիներ» (1965) պիեսը՝ նոր մեկնաբանությամբ, Ռոստանի «Ռոմանտիկները» (1963)՝ գույների բազմազանությամբ, առանձնացել դերասանական ցայտուն աշխատանքով։ 
1970-1980-ական թվականներին Տատինցյանը ձգտել է խաղացանկը համահնչուն դարձնել գիտատեխնիկական հեղափոխության ժամանակաշրջանի մանուկ սերնդի մտավոր զարգացմանը։ Մանկանը մատչելի խորհրդածություններով են տոգորված՝ Գաբբեի «Անագե մատանիներ» (1971), Կորչակի «Մաթիուշ առաջին թագավորը» (1971), Լինդգրենի «Մանչուկն ու Կառլսոնը» (1973), Հարությունյանի «Աղջիկը, Ծիպիլին և Տիմբական» (1979) և այլ բեմադրություններ։


== Ներկայացումներ ==
Մ. Շաթիրյանի «Երաժշտախումբ»
Կ. Գոցցիի «Ագռավը»
Է. Ռոստանի «Ռոմանտիկներ»
Յ. Օտչենաշեկի «Ռոմեոն, Ջուլիետը և խավարը»
Հովհաննես Թումանյանի «Գիքորը»
Մաքսիմ Գորկու «Քաղքենիներ», «Թշնամիներ»
Ալեքսանդր Շիրվանզադեի «Պատվի համար», «Չար ոգի»
Տ. Գաբբեի «Անագե մատանիներ»
Յ. Կորչակի «Մաթիուշ առաջին թագավորը»
Ա. Լինդգրենի «Մանչուկն ու Կառլսոնը», «Երկարագուլպա Պեպպին»
Սաղաթել Հարությունյանի «Աղջիկը, Ծիպիլին և Տիմբական»


== Մրցանակներ ==
ՀԽՍՀ արվեստի վաստակավոր գործիչ, 1965
ՀԽՍՀ ժողովրդական արտիստ, 1979
ՀՀ Մովսես Խորենացու մեդալ (2002)
ՀԹԳՄ «Արտավազդ» մրցանակ (2003)


== Գրականություն ==
Գրիգորյան Վ., Զավեն Տատինցյան, Երևան, 1981։


== Ծանոթագրություններ ==
Ծիմոտեսուբանի

Ծիմոտեսուբանի (վրաց.՝ ტიმოთესუბანი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Բորժոմից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 235 մարդ։


== Ծանոթագրություններ ==
Օտտ Արդեր

Օտտ Արդեր (էստ․՝ Ott Arder, փետրվարի 26, 1950(1950-02-26), Տալլին, Էստոնական ԽՍՀ, ԽՍՀՄ - հունիսի 26, 2004(2004-06-26), Տալլին, Էստոնիա), էստոնացի բանաստեղծ, մանկագիր, թարգմանիչ։ Հեղինակ է Էստոնիայում բավական հայտնի մի շարք երգերի ու թատերական ներկայացումների։ 1990 թվականից Էստոնիայի գրողների միության անդամ է։
1990 թվականից Էստոնիայի գրողների միության անդամ է։ Նրա կրտսեր եղբայրը՝ Յան Արդերը, երաժիշտ ու երգիչ է։ Վերջինս եղել է Էստոնիայում ու ԽՍՀՄ-ում հայտնի Апельсин խմբի անդամ։ Օտտ Արդերը հեղինակել է այդ խմբի համար գրված մի շարք երգերի տեքստեր։
«Լճացման» վերջին տարիներին Օտտ Արդերը Տալլինում ապաստան է տվել բանաստեղծ-երգահան Բորիս Բարկասին, երբ վերջինիս երգերն արգելված էին ԽՍՀՄ-ում։
Օտտ Արդերին մահացած են գտել 2004 թվականի հունիսի 26-ին Կասսարա կղզու լողափում։ Թաղված է Տալինի Ալեքսանդրո-Նևսկյան գերեզմանատանը։


== Ծանոթագրություններ ==


== Արտաքին հղումներ ==
Օտտ Արդերի նկարները
Հուդիթը Հողոփեռնեսի գլխի հետ (նկար, Վերոնեզե)

«Հուդիթը Հողոփեռնեսի գլխով» (իտալերեն՝ Giuditta con la testa di Oloferne), իտալացի գեղանկարիչ, Վենետիկի դպրոցի ներկայացուցիչ Պաոլո Վերոնեզեի (1528-1588) նկարը, որն ստեղծվել է 1575-1580 թվականներին։ Պահվում է Վիեննայի Արվեստի պատմության թանգարանի հավաքածուում  (ինվ. №GG 34)։


== Նկարագրություն ==
Կտավը 1659 թվականից եղել է էրցհերցոգ Լեոպոլդ Վիլհելմ Ավստրիացու հավաքածուում։
Նկարի սյուժեն վերցված է Հին Կտակարանի «Հուդիթի գրքի» պատմության հիման վրա, որում պատմվում է հրեա հերոսուհի Հուդիթի սարսափելի արարքի մասին, որը կտրել է ասորի զորավար Հողոփեռնեսի գլուխը քնած ժամանակ։
Առաջին պլանում պատկերված է սպիտակամորթ աղջիկ՝ Հուդիթը, որը մանրամասն նկարված է գեղարվեստական առումով, սևամորթ աղախնի և Հողոփեռնեսի գլխի հետ։


== Ծանոթագրություններ ==


== Գրականություն ==
Вольфганг Прохаска. «Венский музей истории искусств. Живопись». — Лондон: Scala Publishers, 2011. — 128 с. — («Музеи мира»). — 7000 экз. — ISBN 978-34-065-2756-2
(4062) Սկիապարելլի

(4062) Սկիապարելլի (անգլ.՝ Schiaparelli), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 28-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,241986 ա. մ., առավելագույնը մոտենում է 1,9063 ա. մ. հեռավորության վրա և հեռանում 2,5776 ա. մ.։ Արեգակի շուրջ մեկ ամբողջական պտույտ է կատարում 1226,16 երկրային օրվա ընթացքում, իր ուղեծրով շարժվելով միջինում 0,293599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4062) Սկիապարելլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Carmen (երգ, Ստրոմայ)

Carmen, բելգիացի երգիչ Ստրոմայի երգ, որը թողարկվել է 2015 թվականի մարտի 31-ին, որպես նրա երկրորդ՝ «Racine carrée» ալբոմի վեցերորդ սինգլ։
«Եռյակը Բելվիլից» մուլտֆիլմի ռեժիսոր Սիլվեն Շոմեի կողմից ստեղծված անիմացիոն տեսահոլովակը հրապարակվել է սոցիալական ցանցերում ամերիկյան BuzzFeed Music նորությունների կայքի ֆեյսբուքյան կայքէջի կողմից։ Ժորժ Բիզեի «Կարմեն» օպերայի «Հաբաներա» արիայի մեղեդու հիման վրա երգի տեսահոլովակը և տեքստը կատաղի կերպով հարձակվում են սոցիալական ցանցերի վրա՝ Թվիթթերի թռչունի պատկերով։


== Թեմաներ ==
Այս երգը ֆրանսիացի երգահան Ժորժ Բիզեի «Կարմեն» օպերայի «L'amour est un oiseau rebelle» («Սերն ապստամբ թռչուն է», որն առավել հայտնի է որպես «Հաբաներա») արիայի ադապտացիան է։ Երգն անդրադառնում է սոցիալական ցանցերի միջոցով օտարման թեմային։


== Տեսահոլովակ ==
Անիմացիոն տեսահոլովակը նկարվել է Սիլվեն Շոմեի կողմից։ Հոլովակի սկզբում իր թվիթթերյան կայքէջում կարելի է տեսնել երիտասարդ Ստրոմային։ Ժամանում է մի փոքրիկ կապույտ թռչուն (Թվիթթերի խորհրդանիշներից մեկը), որը սկսում է երգել։ Ստրոմայը սելֆի է անում թռչունի հետ և տեղադրում է նկարն իր կայքէջում։ Աստիճանաբար թռչունը դառնում է ավելի մեծ, ավելի շատ տարածք է գրավուկ տղայի կյանքում և նրան հեռու է պահում մյուսներից։ Վերջիվերջո թռչունը բեռնում է նրան և դնում իր մեջքի վրա։ Այլ թռչունների մեջքերի վրա կարելի է տեսնել այնպիսի հայտնի մարդկանց, ինչպիսիք են Օրելսանը, Ջասթին Բիբերը, Քանյե Ուեսթը և Քիմ Քարդաշյանը, Լեդի Գագան, Բարաք Օբաման, Եղիսաբեթ II-ը և այլք։ Այնուհետև թռչունը վերցնում է նրա պարանոցին և կերակրում է կապույտ հսկայական հրեշ թռչնին նրանով և ուրիշներով։ Հետո ձեռք է դուրս գալիս ընկնող մարդկանց սելֆի անելու համար։ Տեսահոլովակի վերջում կապույտ փոքրիկ թռչունը գալիս է երգել Ստրոմայի քրոջ պատուհանի մոտ, ով սեղմում է բջջային հեռախոսի վրա՝ ավարտելով տեսանյութի ձայնագրումը։


== Չարթ ==


== Ծանոթագրություններ ==
Ֆրոլի (այլ կիրառումներ)

Ֆրոլի, կարող է վերաբերել՝

Ֆրոլի - գյուղ Ռուսաստանի Պերմի երկրամասի Պերմսկի շրջանի կազմում։
Ֆրոլի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ֆրոլի - գյուղ Ռուսաստանի Սմոլենսկի մարզի Սմոլենսկի շրջանի կազմում։
The Banker

The Banker, անգլերեն ամենամսյա մասնագիտացված ամսագիր՝ նվիրված միջազգային ֆինանսներին։ Հրատարկչության սեփականատերը The Financial Times Ltd-ն է։ Հրատարակվում է Լոնդոնում։
Ամսագիրն առաջին անգամ լույս է տեսել 1926 թվականի հունվարին, հիմնադիրն ու առաջին խմբագիրը Բրենդան Բրեքենն էր, ով դարձավ Ֆայնենշլ Թայմսի նախագահը (1945-1958 թվականներ)։
Իր ձևավորման առաջին իսկ պահից ամսագիրը ձգտում էր լուսաբանել միջազգային իրադարձությունների մեծամասնությունը։ Ամսագիրը պատմում էր ծրագրային ապահովման, նոր տեխնոլոգիաների բացահայտման, նորարարությունների մասին, հրապարակում էր հաշվետվություններ՝ ըստ երկրների, բանկային վարկանիշեր, մասնագետների մեկնաբանություններ, շուկաների նկարագրություններ և տարածաշրջանային արդյունաբերական զարգացման գնահատականներ։
Վերջնարդյունքում «The Banker»-ը դարձավ մասնագիտացված ֆինանսական ամսագիր, հրատարակությանն սկսեցին ենթարկվել բանկիրներ, ֆինանսիստներ, ղեկավարներ և կորպորացիաների մենեջերներ, ինչպես նաև ֆինանսների նախարարները՝ ամբողջ աշխարհում ։
Հրատարակությունը հայտարարեց, որ ընթերցողների շուրջ 60 %-ը բոլոր կազմակերպությունների գլխավոր գործադիր տնօրեններն էին։


== Առանձնահատկություններ ==
Յուրաքանչյուր տարի ամսագիրը շնորհում է The Banker Awards մրցանակներ՝ նախատեսված աշխարհի լավագույն ֆինանսական ինստիտուտների համար։ գրի պաշտոնական կայքի համաձայն՝ 2007 թվականին՝ Banker Awards պարգևատրման արարողությանը, ավելի քան 143 երկիր նշվել էր ֆինանսական ոլորտում ձեռքբերումների համար։ Պարգևատրման արարողությանը ներկա էր ավելի քան 100 երկրի ներկայացուցիչ.Յուրաքանչյուր տարի հուլիսին հրապարակվում է Աշխարհի բանկերի թոփ 1000 Archived 2007-12-15 at the Wayback Machine.-ը, ինչն իրենից ներկայացնում է աշխարհի ֆինանսական ինստիտուտների յուրօրինակ վարկանիշ։ Ամսագիրը ձգտում է նրան, որ տվյալ վարկանիշը «դառնա աշխարհի գլոբալ բանկային ինստիտուտների կողմից համընդհանուր ընդունման արժանացած»։


== Խմբագիրներ ==
Ներկայումս The Banker ամսագրի խմբագիրներն են՝ 

Սթիվեն Թայմուել (անգլ.՝ Stephen Timewell), գլխավոր խմբագիր
Բրայան Քափլեն (անգլ.՝ Brian Caplen), խմբագիր
Կարինա Ռոբինսոն (անգլ.՝ Karina Robinson), խմբագրի տեղակալ
Ժերալդին Լամբե (անգլ.՝ Geraldine Lambe), «Երկարատև ներդրում. բանկեր և կապիտալի շուկաներ» բաժնի խմբագիր
Սիլվիա Պավոնի (անգլ.՝ Silvia Pavoni), հատուկ ծրագրերի խմբագիր


== Ծանոթագրություններ ==


== Արտաքին հղումներ ==
TheBanker.com  «The Banker»-ի պաշտոնական կայք
The Banker Database The Banker՛s in-house source of current and historical financial data on the leading banks in every country, containing contact information and the latest annual results, with an archive of up to 25 years.
(21770) Վանգիրան

(21770) Վանգիրան, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21770) Վանգիրան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինդիանա (այլ կիրառումներ)

Ինդիանա, կարող է վերաբերել՝

Ինդիանա - նահանգ ԱՄՆ-ի հյուսիսային մասում
Ինդիանա - նովել սիրո և ամուսնության մասին
Դարավանդ

Դարավանդ (ֆր.՝ terrasse, լատ.՝ terre - հող), ռելիեֆի ձև, հորիզոնական կամ մեղմաթեք հարթակ գետահովիտների, լեռների, բլուրների լանջերին, վերևից և ներքևից սահմանափակված սանդղավանդերով։

Առավել տարածված դարավանդները լինում են գետային, ծովային, լճային ծագման։ Դարավանդը առաջանում է նաև դենուդացիայի հետևանքով։ Դարավանդներն օգտագործվում են գյուղատնտեսական հանդակների, ճանապարհների կառուցման տեղամասերի և այլ նպատակների համար։
Տերենցո

Տերենցո (իտալերեն՝ Terenzo), կոմունա Իտալիայում։ Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 1223 մարդ 2008 թվականի մարդահամարի տվյալների, բնակչության խտություն՝ 17 մարդ/կմ²։ Զբաղեցնում է 72 կմ² մակերես։ Փոստային ինդեքս՝ 43040։ Հեռախոսային կոդ՝ 0525։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0525 527603
Էլեկտրոնային փոստ՝ terenzo@comune.terenzo.pr.it
Պաշտոնական կայք՝ http://www.comune.terenzo.pr.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նեղայվա

Նեղայվա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Era (խումբ)

Անվան այլ կիրառումների համար տե՛ս՝ Era (այլ կիրառումներ)Era, երաժշտական նախագիծ, որը հանդես է գալիս նյու էյջ ժանրում։ Այն հիմնադրվել է 1996 թվականին ֆրանսիացի կոմպոզիտոր Էրիկ Լևիի կողմից։


== Ոճ ==
Era կատարում է իր երաժշտությունը Enigma և Gregorian խմբերի ոճով ու նմանությամբ։ Era խումբը հաճախ օգտագործում է գրիգորյանական ավանդական երգի կատարումը։ Երգերը հիմնականում կատարվում են լատիներենով ու անգլերենով։ Էրիկ Լևիի հավաստմամբ երգերի առաջին ալբոմի թեմատիկան կապված է կաթարների և ալբիգոյցիներ ավանդույթների հետ։ Անգլերենով կատարվող երգերի հիմնական մասը կրում է աշխարհիկ բնույթ և առավել կենսուրախ են։
Տեսահոլովակներում և համերգների ժամանակ խումբը հաճախակի է օգտագործում միջնադարյան պատմական ատրիբուտներ։ Հոլովակների մշտական մասնակիցը (Mother, Misere Mani, the Mass, Infanati, Divano, Enae Volare Mezzo) հանդիսանում է չիլիացի պարուհի, բալետի պարուհի, դերասանուհի Իռեն Բուստամանտեն (Irene Bustamante)։


== Սաունթրեք ==
Era խմբի երգերը օգտագործվել են շատ ֆիմերում՝

Էրիկ Լևին գրել է սաունթրեք «Եկվորները» և «Եկվորները 2։ Ժամանակի միջանցքները» ֆիլմերի համար։
«Mother» երգը հնչում է Սիլվեստր Ստալոնեի «Մրցարշավորդ» սպորտային ֆիլմում։


=== Ժողովածու ===
The Very Best of Era ( 2004)
The Essential ( 2010)


=== Այլ երաժիշտների կատարում ===
Infinity (1998)01. The Gathering of Flowers ( Denean - Introductions, альбом «The Weaving», 1993)
02. Infinity Ocean ( Aria - Secret Tear, «Aria», 1998)
03. Avatar (Karl Jenkins]] - Adiemus, «Adiemus: Song of Sanctuary», 1995)
04. Wind Love ( Aria - Pace Pace, «Aria», 1998)
05. Flowers of the Sea ( Denean - To the Children, «The Weaving», 1993)
06. Circumitus Down (Paul Schwartz & Mario Grigorov – Aria - Dido, «Aria», 1998)
07. Angel (Denean - Angels Calling Me, «The Weaving», 1993)
08. Avetino ( Karl Jenkins - Cantus - 'Song Of The Spirit', «Adiemus II: Cantata Mundi», 1996)
09. Habanera Aria - Habanera, «Aria», 1998)
10. Without Horison (Denean - Dance of the Winged Ones, «The Weaving», 1993)
11. Adajio (Aria - Secret Tear, «Aria», 1998)
12. Ameno (HJ Remix) Era.


=== Տեսահոլովակներ ===
Ameno
The Mass
Enae Volare Mezzo
Misere Mani
Mother
Divano
Infanati
Looking For Something
Reborn
Prayers
The Chosen Prayer
Ave Maria


== Մասնակիցներ ==
Էրիկ Լևի (Eric Levi)
Չեստեր Թոմփսոն (Chester Thompson)
Ֆիլիպ Մանկա (Philippe Manca)
Նեյլ Վիլկինսոն (Neal Wilkinson)
Պատրիկ Տիսոն (Patrice Tison)
Լի Սկլար (Lee Sklar)
Դերիլ Ստյորմեր (Daryl Stuermer)


=== Վոկալիստներ ===
Լենա Հինեգրեն (Lena Jinnegren — Misere Mani, Looking For Something, Don’t Go Away, Don’t You Forget, If You Shout, Sentence)
Գայ Պրոտերո (Guy Protheroe — Ameno, Enae Volare mezzo)
Ֆլորենցիա Դիդամ (Florence Dedam — Mother, After Time)
Հարիետ Ջեյ (Harriet Jay — Ameno, Avemano, Cathar Rhythm)
Էրիկ Գեյսեն (Eric Geisen — Cathar Rhythm)
Մարիելա Լեֆեվր (Murielle Lefebvre — Enae Volare mezzo)
Միրիամ Գրեյ ( Miriam Grey - Dark voices, Sinfoni Deo)
Ռախա Ռիզկ (Raxa Rizk — Reborn, Prayers)


== Ծանոթագրություններ ==


== Արտաքին հղումներ ==
Պաշտոնական կայք Archived 2010-01-08 at the Wayback Machine.
Ֆեյսբուքում պաշտոնական էջը
Ֆան կայք
Քյոլագիր

Քյոլագիր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 12 կմ հյուսիս։


== Բնակչություն ==
1907 թվականին գյուղն ունեցել է 298, իսկ 1908-ին՝ 163 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իսաֆյորդուր

Իսաֆյորդուր (իսլ.՝ Ísafjörður), քաղաք Իսլանդիայի հյուսիս-արևմուտքում՝ Վեստֆիրդիր թերակղզու ամենամեծ քաղաքը։ Բնակչությունը՝ ▲2785 մարդ (հունվարի 1, 2022)։


== Աշխարհագրություն ==
Իսաֆյորդուրը գտնվում է Իսլանդիայի ծայր հյուսիս-արևմուտքում՝ Վեստֆիրդիր շրջանում։ Իսաֆյարդարբայր համայնքի վարչական կենտրոնն է։
Քաղաքը գտնվում է Սկուտիլֆյորդի ափին, Վեստֆիրդիրի ամենամեծ ֆյորդի՝ Իսաֆյորդի բազուկներից մեկը։ Քաղաքը Վեսթֆյորդս շրջանի առևտրային և տնտեսական կենտրոնն է։ Քաղաքի տարածքը անընդհատ ավելանում է ֆյորդի ջրերը ցամաքեցնելու և ավազով մաքրելու հետևանքով։ Իսաֆյորդուր քաղաքի բնակչությունը կազմում է 3968 մարդ (2008 թվականի դեկտեմբերի 1-ի տվյալներով)։


== Պատմություն ==
Առաջին վերաբնակիչները ներկայիս քաղաքի տեղանքում հայտնվեցին 920 թվականին։ Հետագայում այստեղ հաստատվեցին նորվեգացի և իսլանդացի վաճառականներ, իսկ 16-րդ դարում մի քանի անգլիական և գերմանական ընկերություններ հիմնեցին իրենց առևտրային կետերը Իսաֆյորդուրում։ Այնուհետև, երբ Իսլանդիայում դանիական տիրապետության տարիներին արգելվում էր արտաքին առևտուրը, քաղաքի հարավային ծայրամասում կառուցվեցին մի շարք շենքեր, որոնք այսօր Իսլանդիայի ամենահին պահպանված շենքերն են (օրինակ՝ Տյորուխուսիդը, կառուցված մ.թ. 1734):
18-րդ դարից քաղաքի բնակիչների բարեկեցությունը աստիճանաբար աճում է այստեղ հիմնված ձկան վերամշակման, աղի և չորացման արդյունաբերության շնորհիվ։ Իսաֆյորդուրը առևտրի իրավունք է ստացել 1787 թվականին, իսկ քաղաքի կարգավիճակ՝ 1866 թվականին։


== Ենթակառուցվածք ==

Չնայած փոքր տարածքին, բնակչությանը և պատմական մեկուսացմանը երկրի մնացած մասից՝ Իսաֆյորդուրն ունի երաժշտական ​​դպրոց, եկեղեցի և մի քանի հիվանդանոց։ Քաղաքի ամենահին հիվանդանոցի շենքում ներկայումս կա մշակութային կենտրոն՝ գրադարանով և ցուցասրահով։ Վերջերս փոքրիկ քաղաքը Իսլանդիայում հայտնի դարձավ որպես այլընտրանքային երաժշտության կենտրոն. այստեղ ստեղծվել է «Aldrei fór ég suður» ամենամյա փառատոնը, որին ներկայացվում են արտիստներ ամբողջ Իսլանդիայից և նույնիսկ այլ երկրներից։
Նաև 2005 թվականի մարտին Իսաֆյորդուրում ստեղծվեց «Háskólasetur Vestfjarða» համալսարանական կենտրոնը, որը գործում է որպես հեռավար ուսուցման կենտրոն արևմտյան ֆյորդների 7000 բնակիչների համար։


== Մշակույթ ==
2002 թվականին Էդն Էլիաս Գվյուդմյունդսոնը և նրա հայրը՝ Գվյուդմյունդյուր Կրիստյաունսոնը, կազմակերպեցին «Aldrei fór ég suður» առաջին ռոք փառատոնը, որը դարձել է ամենամյա և անցկացվում է Իսաֆյորդուրում ամեն տարի ապրիլի կեսերին։ Փառատոնի անվանումը իսլանդերենից թարգմանվում է որպես «Ես երբեք չեմ եղել հարավում», որը վերաբերում է երիտասարդ իսլանդացիներին, ովքեր չեն լքել իրենց հայրենիքը և տեղափոխվել հարավ՝ Ռեյկյավիկ, բայց երաժշտական ​​համայնքներ են ստեղծել Իսաֆյորդուրում։
2003 թվականից ի վեր քաղաքում ամեն տարի հունիսին տեղի է ունենում նաև «Við Djúpið» երաժշտական ​​փառատոնը, որին մասնակցում են հայտնի երաժիշտներ և երգիչներ ամբողջ աշխարհից։


== Սպորտ ==
2010 և 2011 թվականներին Իսաֆյորդուրը ընդունել է ցեխի ֆուտբոլի Եվրոպայի առաջնությունը։ Ֆուտբոլից և ճահճային ֆուտբոլից բացի Իսաֆյորդուրում հայտնի մարզաձևերն են կայակինգը, թիավարում կանոեի վրա։ Քաղաքից չորս կիլոմետր հարավ-արևելք կան 15 հեկտար գոլֆի դաշտեր։


== Նշնավոր բնակիչներ ==
Օուլավյուր Ռագնար Գրիմսոն


== Ծանոթագրություններ ==
Տուուռաստե

Տուուռաստե (էստ․՝ Tuuraste), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արսլանյան վարժարան

Արսլանյան վարժարան, երկսեռ միջնակարգ դպրոց, հիմնվել է 1932 թվականին, Բուենոս Այրեսում (Արգենտինա), ըստ ճարտարապետ Իսրայել Արսլանյանի կտակի։ Արգենտինահայ կրթական գործի հիմնական կենտրոնն է։ Բնական գիտությունների հետ ավանդվում է նաև հայոց լեզու, հայոց պատմություն, կրոն, գեղագիտություն, երգ, Հայաստանի աշխարհագրություն, անգլերեն։ Բնագիտական առարկաներն ավանդվում են իսպաներենով։ Ուսումը վճարովի է։ 1972 թ.-ին սովորում էր ավելի քան 400 աշակերտ։ Տնօրեններ՝ Հրանդ Գլըճյան, Վարդան Գեորգյան, Հարություն Մուշյան։ Օգտագործում է սփյուռքահայ դպրոցների համար Հայաստանում լույս տեսած դասագրքերը և ձեռնարկները։


== Ծանոթագրություններ ==
Ագուլիսի Մելիք Մուսյանների շերամապահական գործարան

Ագուլիսի Մելիք Մուսյանների շերամապահական գործարան, Մելիք Մուսյանների շերամապահական գործարան։ Գործել է 1890-ական թվականներից մինչև 1900-ական թվականները։ Գործարանի տերը եղել է Մկրտիչ Մելիք Մուսյանը։ Գործարանը հիմնականում զբաղվել է շերամի հունդի արտադրությամբ ու մետաքսաթելի մշակման աշխատանքներով։


== Ծանոթագրություններ ==
Ռոգովկա (այլ կիրառումներ)

Ռոգովկա, կարող է վերաբերել՝

Ռոգովկա - գյուղ, Ուկրաինայի Ժիտոմիրի մարզի Եմելչևի շրջանում
Ռոգովկա - գյուղ, Ուկրաինայի Խարկովի մարզի Վալկիի շրջանում
Վոզնեսենովկա

Վոզնեսենովկա (ուկրաիներեն՝ Вознесенівка), քաղաք Ուկրաինայի Լուգանսկի մարզի Սվերդլովսկի շրջանում, շրջանային նշանակության քաղաք։ Հիմնադրվել է 1947 թվականին։
2011 թվականի տվյալներով Վոզնեսենովկա քաղաքում բնակվում էր 15 843 մարդ։ Բնակավայրը զբաղեցնում է 6,91 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Երվանդակերտ

Անվան այլ կիրառումների համար տե՛ս՝ Երվանդակերտ (այլ կիրառումներ)
Երվանդակերտ, բերդաքաղաք (ավան, քաղաք) Մեծ Հայքի Այրարատ աշխարհի Արշարունիք գավառում, իսկ ավելի ուշ Ախճա անվանումով գյուղ Արևելյան Հայաստանում, Կարսի մարզի Սուրմալուի գավառում։ Գտնվում էր Արշարունիք կամ Երասխաձոր գավառի ծայր արևելյան շրջանում, Արաքսի և Ախուրյանի գետախառնուրդի մոտ, Արաքսի աջ ափին, բլրի վրա, Երվանդաշատ մայրաքաղաքի դեմ-դիմաց։
Երվանդակերտը ի սկզբանե եղել է բերդ, սակայն բերդի շուրջ հետագայում բարեկարգ բնակավայր է ձևավորվել և բնակավայրը բերդից վերածվել է բերդաքաղաքի, իսկ ապա և քաղաքի։ XVII դարից այն հիշատակվում էր որպես գյուղ։


== Անվան ստուգաբանություն ==
Օտարները բնակավայրին տվել են Աղջաղալա կամ Աղջակալա անվանումները, որը թարգմանաբար նշանակում է «սպիտակ բերդ»։


== Պատմություն ==
Բնակավայրը կառուցվել է մթա III դարի վերջերին և II դարի սկզբերին՝ Երվանդունիների վերջին թագավորի կողմից։ Եղել է թագավորական դաստակերտ։
Մովսես Խորենացին տվել է Երվանդակերտի բանաստեղծական նկարագիրը․

Բնակավայրը կարևոր էր ստրատեգիական առումով, քանի որ պաշտպանում էր Երվանդաշատ մայրաքաղաքը հսկելով Արաքսի ափով ձգվող միջազգային տարանցիկ ճանապարհը։
Բերդն ուներ բուրգավոր ամուր պարիսպներ և դեպի Արաքս գետ տանող գաղտնի ճանապարհ։ Դրա պատճառով էլ բերդը համարվում էր հելենիստական ժամանակաշրջանի ամենահայտնի դժվարամատույց բերդերից մեկը։
Կարճ ժամանակում բերդի շուրջը ծավալվում է ընդարձակ բնակավայրը, որը բերդը վերածում է Երվանդաշատ մայրաքաղաքի խոշորագույն արվարձանի։
Ըստ մատենագիրների IV դարում Երվանդակերտ բերդի շուրջը փռված քաղաքամասը ուներ ավելի քան 50 000 ընտանիք։
360-ական թվականներին պարսից արքա Շապուհ II-ի արշավանքների արդյունքում Երվանդակերտը գրավում և ավերվում է։
Հետագայում Երվանդակերտը դարձել է Կամսարական նախարարական տան սեփականությունը։
Մինչև XVII դարը, ըստ Առաքել Դավրիժեցու վկայությունների, Երվանդակերտը մնում էր որպես խոշոր բնակավայր և ամրոց։ Օտարները նրան տվել էին Աղջաղալա անվանումը։ Այնուհետև բնակավայրը շատ տուժեց Շահ Աբբասի և Ամիրգունա խաների արշավանքի ժամանակ։ Այնուամենայնիվ բնակավայրը պահպանեց իր գոյությունը մինչև XX դարի սկզբները։
1647 թվականին բնակավայրով անցել է ֆրանսիացի ուղևոր Լա Կրոզը և նկարագրել է բնակավայրը։


== Պատմամշակութային կառույցներ ==
Ախուրյանի երկու ափերին պահպանվել են Երվանդակերտի պարիսպների, հին շինությունների, ինչպես նաև միջնադարյան մի եկեղեցու կամ մատուռի ավերակները։
Եվրոպական հեղինակները նշում են, որ Երվանդակերտ-Աղջաղալայի և Մարմետ-Կարակալայի միջև պահպանել են հնում Արաքսի վրա ձգված կամրջի բեկորները։ Այդ կամրջով Երվանդակերտը կապվում էր Երվանդաշատ մայրաքաղաքի հետ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Գրականություն ==
Մովսես Խորենացի, Պատմություն Հայոց, Ե․, 1968
Առաքելյան Բ․ Ն․, Որտե՞ղ են գտնվել Երվանդաշատ և Երվանդակերտ քաղաքները, «ՊԲ4», 1965, № 3


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արմեն Մկրտչյան (այլ կիրառումներ)

Արմեն Մկրտչյան անվամբ հայտնի են մի քանի անձնավորություններ.

Արմեն Մկրտչյան, հայ ըմբիշ։
Արմեն Ստեփանի Մկրտչյան, ՀՀ պետական և քաղաքական գործիչ, ՀՌԱՀ անդամ։
Արմեն Ռոնով (Մկրտչյան), հայ ռեժիսոր և նկարիչ։
Բուենոս Այրես (պրովինցիա)

Անվան այլ կիրառումների համար տե՛ս՝ Բուենոս Այրես (այլ կիրառումներ)Բուենոս Այրես (իսպ.՝ Provincia de Buenos Aires, Բարի Քամիների պրովինցիա), պրովինցիա Արգենտինայում։ Մակերեսը կազմում է 307 571 կմ²։ Բնակչությունը կազմում է 15 625 084 մարդ (2010 թվական)։ Ադմինիստրատիվ կենտրոն, քաղաք Լա-Պլատա։


== Աշխարհագրություն ==
Պրովինցիայի մեծ մասը կազմում են Պամպայի գորշ սևահողերը։ Կլիման մեղմ է, հարավում տեղումները կազմում է 250 մմ, իսկ հյուսիս-արևելքում 1000 մմ։


== Բնակչություն ==
Բուենոս-Այրեսը ամենաբնակեցված և ուրբանիզացված պրովինցիան է երկրում։


== Վարչական բաժանումներ ==
Բուենոս-Այրես պրովինցիան կազմված է 135 տեղական ինքնակառավարման մարմիններից։


== Տնտեսություն ==
Պրովինցիայի քաղաքներում կան երկրի խոշոր արդյունաբերական ձեռնարկությունները։ Գյուղատնտեսությունը զարգացածներից մեկն է։ Անասնապահությունը առավել զարգացած է հատկապես թռչնաբուծությունը։ Բուսականությունը զարգացած է ցորենով, սոյաով, եգիպտացորենով և արևածաղիկով։ Ինչպես նաև զարգացած է ծովային տուրիզմը։


== Ծանոթագրություններ ==


== Հղումներ ==
Բուենոս Այրես պրովնիցիայի պաշտոնական վեբ կայքը
Հայաստանի Առաջին խումբ 1995-96 (ֆուտբոլ)

«Հայաստանի Առաջին խումբ 1995-96ը» Հայաստանի ֆուտբոլի առաջնության Առաջին խմբի 4-րդ առաջնությունն է։


== Անվանափոխումներ ==
«Սյունիք» ՖԱ → «Կապան-81» ՖԱ


== Աղյուսակ ==


== Անցումային հանդիպում ==


== Տես նաև ==
Հայաստանի Բարձրագույն խումբ 1995-96
Հայաստանի Անկախության Գավաթ 1996


== Գրականություն ==
Պրուդովկա (այլ կիրառումներ)

Պրուդովկա, կարող է վերաբերել՝

Պրուդովկա - գետ Ռուսաստանում, Եդայի վտակը
Պրուդովկա - գետ Ռուսաստանում, Ենգիշի վտակը
Պրուդովկա - գետ Ռուսաստանում, Խմելյովկայի վտակը
Պրուդովկա - գետ Ռուսաստանում, Ռասպլավնայայի վտակը
Պրուդովկա - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում
Ուրախ ընտանիք

«Ուրախ ընտանիք» (ռուս.՝ «Весёлая семе́йка»), Նիկոլայ Նոսովի վիպակը, որը գրվել է 1949 թվականին։


== Հրատարակում ==
Առաջին անգամ վիպակն առանձին գրքով լույս է տեսել «Դետգիզում» 1949 թվականին՝ «պատմվածք» ենթավերնագրով։ 1951 թվականի առանձին հրատարակությունում («Դետգիզ») և հաջորդ հրատարակություններում լույս է տեսել «վիպակ» ենթավերնագրով։
Թարգմանվել է աշխարհի բազմաթիվ լեզուներով։ Վիպակի հիման վրա հեղինակը գրել է երեք պատկերով պիես դպրոցական թատրոնի համար։ Պիեսը հրապարակվել է 1949 թվականի «Զատեյնիկ» ամսագրում (№ 10)։


== Սյուժե ==
Պատումը ներկայացվում է աշակերտ Կոլյայի անունից։ Նա և նրա լավագույն ընկեր Միշան որոշել են ինկուբատոր պատրաստել և հավեր բուծել։ Թռչնաբուծության մասին գրքում նրանք կարդացել են այդ սարքի մասին, իսկ ձու գտնելու համար գնացել են գյուղ։ Կառուցելով մի փոքր ինկուբատոր ձեռքի տակ եղած նյութերով՝ նրբատախտակե արկղ, թիթեղյա տարա, էլեկտրական լամպ՝ որպես տաքացուցիչ՝ ընկերները ձուն դնում են ինկուբատորի մեջ և հաշվարկում ճտերի դուրս գալու օրը․ ճտերը պետք է ձվից դուրս գան 21 օր հետո։
Քանի որ ինկուբատորին պետք էր մշտապես հետևել (մինչ տղաները դպրոցում էին, հետևում էր Միշայի կրտսեր քույրը՝ Մայկան), ընկերները շատ էին հոգնում, այդ պատճառով էլ սկսում են աչքաթող անել ուսումը և  պարապմունքները պատանի բնախույզների խմբակում։ Մյուս պիոներները քննադատում են նրանց ծուլության համար, մինչև որ իմանում են, որ Կոլյան և Միշան հավ են բուծում։ Դրանից հետո դասընկերները ինկուբատորի մոտ հերթափոխային հերթապահություն են սահմանում, և Կոլյան Միշայի հետ նորից ձեռնամուխ են լինում սովորելու։ Այն օրը, երբ ենթադրվում էր, որ ճտերը պետք ձվից դուրս գան, դա տեղի չի ունենում։ Բայց հաջորդ օրը պարզվում է, որ տղաները պարզապես սխալ են հաշվարկել օրերը։
Տասներկու ձվից դուրս է գալիս տասը ճուտ։ Բայց տասից մեկը՝ «թիվ հինգը», հիվանդ է և շուտով սատկում է։ Տղաները որոշում են մյուս ճտերին տանել գյուղ՝ այն կնոջ մոտ, որը նրանց ձու էր նվիրել։


== Հետաքրքիր փաստեր ==
Մտերիմ ընկերներ Միշայի և Կոլյայի մասին Նիկոլայ Նոսովը գրել է ևս մի քանի ստեղծագործություն՝ «Միշկայի շիլան» («Мишкина каша»), «Դրուժոկ» («Дружок»), «Մեր սահադաշտը» («Наш каток»), «Հեռախոս» («Телефон»), «Բենգալյան կրակներ» («Бенгальские огни»), «Բանջարաբույծները» («Огородники») և «Тук-тук-тук»։


== Էկրանավորում ==
«Ուրախ ընտանիք» ստեղծագործության հիման վրա 1982 թվականին թողարկվել է  «Կենդանի ծիածան» (ռուս.՝ «Живая радуга») ֆիլմը։


== Ծանոթագրություններ ==
Never Gonna Give You Up

«Never Gonna Give You Up», Ռիք Էսթլիի երգը Whenever You Need Somebody (1987) ալբոմից։


== Պատմություն ==
Երգը թողարկվել է 1987 թվականի ամռանը և շուտով դարձել է համաշխարհային հիթ։
1988 թվականին գլխավորել է  Billboard Hot 100 հիթ-շքերթը։
2021 թվականի հունվարի երկուսի դրությամբ՝ տեսահոլովակը YouTube-ում ունի ավելի քան 835 մլն դիտում։


== Երգացանկ ==
7" single"Never Gonna Give You Up" (7" Vocal Mix) – 3:32
"Never Gonna Give You Up" (Instrumental) – 3:3012" maxi"Never Gonna Give You Up" (Cake mix) – 5:46
"Never Gonna Give You Up" (Instrumental) – 6:19
"Never Gonna Give You Up" – 3:32
"Never Gonna Give You Up" (Escape to New York mix) – 7:01
"Never Gonna Give You Up" (Escape from Newton mix) – 6:2312" maxi"Never Gonna Give You Up" (Cake mix) – 5:48
"Never Gonna Give You Up" (Instrumental) – 6:21
"Never Gonna Give You Up" – 3:3212" single"Never Gonna Give You Up" (Escape from Newton mix) – 6:30
"Never Gonna Give You Up" (Escape to New York mix) – 7:00


== Հիթ-շքերթներ ==
Երգը բազմիցս զբաղեցրել է առաջատար հորիզոնականներ ազգային հիթ-շքերթներում, որոնցից 25-ում եղել է առաջինը։


=== Շաբաթական հիթ-շքերթներ ===
Illegal chart entered Canadaadultcontemporary|1

Illegal chart entered Canadatopsingles|1

Illegal chart entered West Germany|1

|style="width:50%; "|


=== Տարեկան հիթ-շքերթներ ===


=== Բոլոր ժամանակների հիթ-շքերթներ ===

|}


== Հավաստագրեր ==


== Ինտերնետ-մեմ ==
2007 թվականին հայտնվել է ինտերնետ-մեմ «ռիկրոլլինգ», երգ օգտատերերից մեկը իբր  GTA IV խաղի պաշտոնական թրեյլերը բեռնել է YouTube, բայց խոստացվածի փոխարեն հղումով տեղադրել է «Never Gonna Give You Up» երգի տեսահոլովակը։ Մեմի իմաստը Ռիկ Էստլիի տեսահոլովակի տեղադրումն է տվյալ կոմպոզիցիայով։ Հղումը տեղադրողն առաջարկում է անցնել դրանով՝ խաղ, լուսանկարներ, տեքստեր, տեսաձայնագրություններ ներբեռնելու համար։


== Արտաքին հղումներ ==
Never Gonna Give You Up ՅուԹյուբում
Ձու

Ձուն օրգանիկ տարրա է կազմված զիգոտից, որում կենդանու սաղմնաթաղանթները զարգանում են, մինչև նա կարողանա գոյատևել ինքնուրույն, որից հետո կենդանին դուրս է գալիս ձվից։ Ձուն ձվաբջիջի բեղնավորման արդյունք է։ Հոդվածոտանիների, Ողնաշարավորների և Փափկամարմինների մեծ մասը կատարում են ձվադրում, մինչդեռ որոշները, ինչպիսիք են Կարիճները և Գազանների մեծ մասը ձվադրում չեն կատարում։
Սողունների ձվերը, թռչունների ձվերը և միանցքանիների ձվերը դրվում են ջրից դուրս և պատվում են փափուկ կամ կոշտ թաղանթով։ Ձվերը դրվում են հողի վրա կամ փչակում և սովորաբար պահվում են ջերմ ջերմաստիճանում և բարենպաստ պայմաններում մինչև սաղմնաթաղանթը զարգանա։ Երբ սաղմնաթաղանթը վերջնական զարգանում է, ակն կոտրում է թաղանթը և դուրս է գալիս։ Շատ կենդանիներ ունենում են ձվային ատամ, որն օգտագործում են ձվի թաղանթը կոտրելիս։
Ամենամեծ ձուն գրանցվել է կետային շնաձկան մոտ և այն ունեցել է 30 սմ × 14 սմ × 9 սմ ծավալ։ Կետային շնաձկան ձվերը զարգանում են մոր մեջ։ Ապրող թռչունների մեջ ամենամեծ ձվերը ունի ջայլամը, մոտ 1,5 կիլոգրամ քաշով, չնայած պատմական դինոզավրերի մոտ եղել են ավելի մեծ ձվեր։ մեղու-կոլիբրին արտադրում է թռչունների մեջ ամենափոքր ձվերը, դրանք կշռում են մոտ կես գրամ։ Սողունների, ձկների մեծ մասի, միջատների և այլ անողնաշարավորների ձվեր կարող են լինել ավելի փոքր։


== Տես նաև ==
Ձու (սննդամթերք)


== Ծանոթագրություններ ==
Տամաշ Դառնի

Տամաշ Դառնի (հունգարերեն՝ Tamás Darnyi, հունիսի 3, 1967(1967-06-03), Բուդապեշտ, Հունգարական Ժողովրդական Հանրապետություն), հունգարացի նախկին մարզիկ, լողորդ, որ համարվում է մարզաձևի պատմության ողջ ընթացքում լավագույններից մեկը համալիր լողի մրցաձևում։ Նա ամառային երկու օլիմպիադաներում (1988 և 1992 թվականների) նվաճել է չորս ոսկե մեդալ, 1985 թվականից մինչև մարզական ելույթներին հրաժեշտ տալը՝ 1993 թվականը, անգերազանցելի է մնացել այդ մրցաձևում։ Բացի այդ, Դառնին եղել է աշխարհում առաջին լողորդը, որ համալիր լողաոճով 200 մետր մրցատարածությունը հաղթահարել է երկու րոպեից պակաս ժամանակամիջոցում։


== Մարզական կարիերան ==
Տամաշ Դառնիին թերևս կարելի է համարել բելոր ժամանակների լավագույն լողորդ մարզիկներից մեկը։ Մարզական իր ամենաբարձր արդյունքներին նա հասել է 1985-ից 1993 թվականն ընկած ժամանակամիջոցում։  1988 և 1992 թվականների ամառային օլիմպիական խաղերում չորս անգամ չեմպիոն է հռչակվել՝ ամենից արագ հաղթահարելով 200 և 400 մրցատարածությունները համալիր լողով։ Այդ նույն մրցաձևով և նույն մրցատարածություններում հաղթանակներ է տարել նաև աշխարհի 1986 ու 1991 թվականների և Եվրոպայի 1985, 1987, 1989 թվականների առաջնություններում։ Բացի այդ, 200 մ բաթերֆլայ լողաոճում ևս հաջողությունների է հասել. դարձել է Եվրոպայի չեմպիոն, ինչպես նաև՝ բրոնզե մեդալի է արժանացել աշխարհի առաջնությունում։
Դեռ պատանեկան հասակից դրսևորելով մարզական հիանալի արդյունքներ՝ Տամաշը կարող էր հաջողությամբ մասնակցել նաև 1984 թվականի ամառային օլիմպիական խաղերին ու մեդալներ նվաճել, բայց ցավալի պատահարի պատճառով (ձախ աչքին ձնագնդի հարված էր ստացել և կիսով չափ կորցրել տեսողությունը) ստիպված է եղել բաց թողնել այդ հնարավորությունը։ Երկու տարի կորցնելով առողջությունը վերականգնելու վրա՝ 1985 թվականին վերջապես կարողացել է վերստին մրցասպարեզ դուրս գալ և նորանոր հաջողություններ ձեռք բերել։ Բացի վերոնշյալ հաղթանակներից, նա երեք անգամ աշխարհի ռեկորդ է սահմանել համալիր լողաոճում։ 1993 թվականից, հրաժեշտ տալով իր մրցելույթներին, անցել է մարզչական աշխատանքի Բուդապեշտի մարզադպրոցում։
Տամաշ Դառնին երկու անգամ՝ 1987 և 1991 թվականներին հռչակվել է աշխարհի «Տարվա լողորդ» (Swimming World magazine-ի վարկածով), երեք անգամ՝  1987, 1988 և 1991 թվականներին՝  Եվրոպայի «Տարվա լողորդ», հինգ անգամ՝  1986, 1987, 1988, 1990 և 1992 թվականներին էլ՝ Հունգարիայի «Տարվա մարզիկ»։


== Աշխարհի ռեկորդներ ==


== Ծանոթագրություններ ==


== Արտաքին հղումներ ==
Тамаш Дарњи на МОБ страници
Тамаш Дарњи на страници славних
Светски рекордери на 200 m NOB (PDF)
Светски рекордери на 400 m NOB (PDF)
Տիմչենկի (գյուղ, Զմիյովի շրջան)

Անվան այլ կիրառումների համար տե՛ս՝ ՏիմչենկիՏիմչենկի (ուկրաիներեն՝ Тимченки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1861 թվականին։
2001 թվականի տվյալներով Տիմչենկի գյուղում բնակվում էր 881 մարդ։ Բնակավայրը զբաղեցնում է 1261 կմ² տարածք։ Բնակչության խտությունը կազմում էր 698,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Խաչատրյան (փիլիսոփա)

Անվան այլ կիրառումների համար տե՛ս՝ Աշոտ Խաչատրյան (այլ կիրառումնեեր)Աշոտ Բոգդանի Խաչատրյան (ապրիլի 12, 1913(1913-04-12) կամ դեկտեմբերի 12 (25), 1913, Q31196707? - նոյեմբերի 16, 2006(2006-11-16), Մոսկվա, Ռուսաստան), հայ փիլիսոփա։ Փիլիսոփայական գիտությունների դոկտոր (1965), պրոֆեսոր (1966): ԽՄԿԿ անդամ (1954)։


== Կենսագրություն ==
Աշոտ Խաչատրյանը ծնվել է 1913 թվականի ապրիլի 12-ին Մարալյան Սարով (ԼՂՀ Մարտակերտի շրջանում) գյուղում։ 1940 թվականին ավարտել է Մոսկվայի փիլիսոփայության, գրականության և պատմության ինստիտուտը։ 1949-1964 թվականներին աշխատել է Մոսկվայի մանկավարժական ինստիտուտում, 1964 թվականից՝ հեռակա մանկավարժական ինստիտուտի փիլիսոփայության ամբիոնում (1964-1988 թվականներին՝ վարիչ)։
Աշխատանքները վերաբերում են փիլիսոփայության, հատկապես 18-19-րդ դարերի հայ փիլիսոփայության պատմության հարցերին։ Խաչատրյանի թարգմանությամբ, խմբագրությամբ և ներածականով լույս է տեսել Միքայել Նալբանդյանի փիլիսոփայական և հասարակական-քաղաքական ընտիր երկերի ժողովածու (1954, ռուսերեն)։


== Պարգևներ ==
Հայրենական պատերազմի II աստիճանի շքանշան


== Երկեր ==
Об эстетических взглядах М. Налбандяна, "Искусство", 1954, No 6.
Из истории передовой обществ. филос. мысли Армении второй пол. 18 в., "Уч. зап. МГПИ", 1956, т. 95, вып. 1.
К вопросу о ленинском этапе в развитии материалистич. диалектики, там же, 1957., т. 113, вып. 2.
В. И. Ленин о диалектике понятий, там же, 1960, т. 162.
Движущие силы развития об-ва, М., 1961.
Классич. культурное наследие и коммунизм, в сб.: Об эстетич. воспитании трудящихся, вып. 2, М., 1962.
Мировоззрение М. Л. Налбандяна, "Уч. зап. МГПИ", 1962, т. 171.
Великий арм. просветитель-демократ Хачатур Абовян и передовая рус. культура, "ВФ", 1953, No 5.
Об осн. этапах развития домарксистской философии, М., 1963.
История философии в СССР, т. 2, М., 1968 (соавтор).
Атеизм рус. революц. демократов, в сб.: Некоторые вопросы марксистско-ленинской философии, М., 1968.
К вопросу о законе и его типах, в сб.: Некоторые вопросы марксистско-ленинской философии, ?., 1968.
Некоторые вопросы теории и истории общественного сознания (1976).
История армянской прогрессивной философской и общественно-политической мысли конца XVIII — середины XIX века (1973).
История прогрессивной армянской философской и общественно-политической мысли конца 18-середины 19-века, М.-Л., 1973,
Ленинская теория отражения и некоторые вопросы материалистической диалектики (1971).
Налбандян, М., 1983.


== Ծանոթագրություններ ==
Պրավդա (Կրասնի Սուլինի շրջան)

Անվան այլ կիրառումների համար տե՛ս՝ Պրավդա (այլ կիրառումներ)Պրավդա (ռուս.՝ Правда), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Սադկովսկի գյուղական համայնքի կազմի մեջ։
Ավստրալիայի ազգային կինոլոգիական խորհուրդ

Ավստրալիայի ազգային կինոլոգիական խորհուրդ, ԱՎՇԽ (անգլ.՝ The Australian National Kennel Council (ANKC)), շնաբուծության համար պատասխանող կազմակերպություն Ավստրալիայում։ Կազմավորվել է 1949 թվականին Սիդնեյում։


== Արտաքին հղումներ ==
Պաշտոնական կայք


== Գրականություն ==
(1988) An Historical record of Australian kennel controls Melbourne : Australian National Kennel Council. ISBN 0-7316-2227-8
Մեժնիկի (գյուղ, Կարդիմովսկի շրջան)

Մեժնիկի (ռուս.՝ Межники), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարեկամության տուն

Բարեկամության տուն, ճարտարապետական կառույց, որը նախատեսված է եղել կառուցել Երևանի կենտրոնում սփյուռքի հետ կապերը ամրապնդելու նպատակով։


== Նախապատմություն ==
Վաղուց անհրաժեշտություն էր դարձել քաղաքամայր Երևանում ունենալ մեծ ընդգրկման միջոցառումների համար համալիր մի կառույց միջազգային գիտաժողովներ, կոնֆերանսներ, փառատոներ անցկացնելու համար։ «Բարեկամության տունը», ինչպես նախատեսված էր անվանել այն, դառնալու էր մշակութային և վարչական մի կենտրոն` Սովետական Հայաստանի և սփյուռքի մերձեցմանը, կապերի ամրապնդմանը նպաստող ինքնատիպ կենտրոն։ Հայտարարվեց «Բարեկամության տան» նախագծերի մրցույթ։ Հայաստանի ճարտարապետների միության և Երքաղգործկոմի ներկայացուցչական ժյուրին առաջին կարգի մրցանակը շնորհեց «Երևաննախագիծ ինստիտուտի» ութերորդ ճարտարապետական արվեստանոցի նախագծին, որի գլխավոր ճարտարապետն էր Մարտին Զաքարյանը։ Նրա արվեստանոցում էլ «Սովետական Հայաստան» թերթի թղթակից Ալ. Մարգարյանը ծանոթացավ նախագծի հետ։


== Պատմություն ==
Շենքը պետք է ունենար 200 մետր երկարություն և 36 մետր լայնություն։
Հինգ հարկանի համալիրի առաջին և երկրորդ հարկերը նախատեսված էին հասարակական-մասսայական նշանակության օբյեկտների համար։ Շենքի մշակութային հատվածը տրամադրվելու էր ցուցասրահներին ու հանդիսասրահներին, որտեղ պետք է գործեին երեք դահլիճներ` 900 տեղանոց համերգային, 250 տեղանոց կինո և 250 նստատեղով կամերային դահլիճներ։ Մեծ դահլիճի հանդիսասրահը ծառայելու էր գիտաժողովների, փառատոների, համերգային ու թատերական ներկայացումների, ինչպես նաև այլ բազմաբնույթ  միջոցառումների։ Ցուցասրահային հատվածը նախատեսված էր գեղանկարչական, քանդակագործական, կիրառական արվեստի աշխատանքների ցուցադրության համար։ Այստեղ պետք է գործեր նաև մշտական թանգարանը, որտեղ կհանգրվանեին սփյուռքից, ինչպես նաև աշխարհի տարբեր երկրներից ստացվող մշակութային արժեքները։ Մշակութային հատվածում պետք է գործեին ստուդիաներ, ձայնադարան, տեսադարան ու ինֆորմացիայի կենտրոն, որտեղ կկենտրոնացվեին տեղեկություններ Սովետական Հայաստանի մասին։
Նորակառույցի երեք հարկերում պետք է գործեր սփյուռքահայության հետ մշակութային կապի կոմիտե` իր խմբագրություններով, ՀՍՍՀ գիտությունների ակադեմիայի սփյուռքագիտության բաժինը, ինչպես նաև արտասահմանյան երկրների հետ բարեկամության և մշակութային կապերի հայկական ընկերությունը։
«Բարեկամության տունը» ըստ նախագծի պետք է ունենար նաև իր 50 տեղանոց հարմարավետ հյուրանոցը, հանգստի և ժամանցի գոտիներն ու սենյակները, հայկական խոհանոց-ռեստորանը, սրճարանը և այլ հարմարություններ։
Շենքի ներքին բակը կամ ձմեռային այգին պետք է ունենար տանիքային լուսավորություն, որը շքեղ տեսք կհաղորդեր շատրվաններին ու կանաչ տարածություններին։ Համակառույցի բակի ներսը, նրա հարկերը հիշեցնելու էին կողք-կողքի կառուցված տներ ու կամարապատ պատշգամբներ։ Հարկերը միմյանց հետ պետք է կապվեին դարավանդաձև, որոնց սրահները կբացվեին դեպի գլխավոր պողոտա։


== Ծանոթագրություններ ==
Պրաջելատո

Պրաջելատո (իտալերեն՝ Pragelato), կոմունա Իտալիայի Պիեմոնտ մարզի Թուրին գավառում։
Բնակչությունը՝ 452 մարդ (2008)։ Բնակչության խտությունը՝ 5 մարդ/կմ²։ Տարածքը՝ 88 կմ²։ Փոստային ինդեքսը՝ 10060։ Հեռախոսային կոդը՝ 0122։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ հայտնի չէ
Էլեկտրոնային հասցեն՝ հայտնի չէ
Պաշտոնական կայք՝ http://www.comune.pragelato.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քրոմատագրաֆիա

Քրոմատագրաֆիա (հուն χρώμα գույն և ․․․ գրաֆիա), նյութերի խառնուրդների բաժանման, քիմիական վերլուծության և ֆիզիկաքիմիական հետազոտման եղանակ։ Առաջարկել է Մ․ Ս․ Ցվետը (1903)։ Հիմնված է անշարժ ֆազի երկայնքով հոսող ֆազով՝ էլյուենտով հետազոտվող բաղադրիչների տեղաշարժման տարբեր արագությունների վրա։


== Քրոմատագրաֆիաների տեսակները ==
Տարբերում են՝ ադսորբման քրոմատագրաֆիա, բաշխման քրոմատագրաֆիա, իոնափոխանակային քրոմատագրաֆիա, մոլեկուլային մաղի (էքսկլյուզիոն) քրոմատագրաֆիա, նստվածքագոյացման քրոմատագրաֆիա, խնամակցային (աֆինային) քրոմատագրաֆիա և այլն։ Ըստ շարժվող ֆազի ագրեգատային վիճակի տարբերում են գազային քրոմատագրաֆիա (ներառնում է գազադսորբման և գազահեղուկ քրոմատագրաֆիաները) և հեղուկային քրոմատագրաֆիա։ Գազադսորբման քրոմատագրաֆիաում անշարժ ֆազը կատալիտիկ ակտիվություն չունեցող, համասեռ, պինդ սորբենտ Է, որի մակերևույթի հատկությունները պայմանավորում են բաժանման ընտրողականությունը։ Այն մեծացնելու նպատակով սորբենտի մակերևույթը պատում են հեղուկի թաղանթով՝ ադսորբման–աբսորբման քրոմատագրաֆիա։ Գազահեղուկ քրոմատագրաֆիայում շարժվող ֆազը գազային Է, անշարժը՝ հեղուկ։ Որպես հեղուկ կլանիչներ օգտագործում են ջերմակայուն հեղուկներ և էվտեկտիկ խառնուրդներ։ Հեղուկային քրոմատագրաֆիայում շարժվող ֆազը հեղուկ է, անշարժը՝ պինդ (ադսորբման քրոմատագրաֆիա) կամ հեղուկ (բաշխման քրոմատագրաֆիա)։ Ըստ անշարժ ֆազի երկրաչափական ձևի տարբերում են աշտարակային և հարթաշերտ քրոմատագրաֆիաները, որոնցից առաջինը ներառնում է մազանոթային, երկրորդը՝ նրբաշերտ և թղթի վրա տարբերակները։ Մազանոթային քրոմատագրաֆիան գերազանցապես գազային քրոմատագրաֆիա է․ կլանումն իրականացվում է սորբենտով լցված կամ բաց մազանոթային աշտարակներում (մինչև 2 մմ տրամագծով)։ Եղանակը կիրառվում է բազմաբաղադրիչ խառնուրդները և հատկություններով միմյանցից քրոմատագրաֆիտիչ տարբերվող նյութերը բաժանելու համար, թույլ է տալիս հետազոտել մինչև 10−4-10−8 գ զանգված ունեցող նմուշներ։ Նրբաշերտ քրոմատագրաֆիայում թիթեղի վրա նստեցված սորբենտի բարակ շերտով շարժվող լուծիչի (էլյուենտ) մեջ լուծված բաղադրիչները բաժանվում են շարժման տարբեր արագություններ ունենալու պատճառով։ Եղանակը թույլ է տալիս որոշել 10−9-10−6 գ նյութի առկայությունը նմուշում։ Քրոմատագրաֆիան թղթի վրա ունի բազմաթիվ տարբերակներ, թղթի շերտը կարող է կատարել ինչպես անշարժ ակտիվ ֆազի, այնպես էլ նրա պասսիվ կրողի դերը։ Եղանակը թույլ է տալիս բաժանել 0,001-1 մկգ նյութերը։


== Քրոմատագրաֆի կառուցվածքը ==
Քրոմատագրաֆիական բաժանումը և հետազոտությունը իրականացնում են հատուկ սարքերում՝ քրոմատագրաֆներում։ Քրոմատագրաֆը բաղկացած է աշտարակից և դետեկտորից։ Մտնող խառնուրդի բաղադրիչները շարժվող ֆազի հոսքով տեղաշարժվում են աշտարակի երկայնքով։ Տարբեր արագություններ ունենալու պատճառով նրանք աշտարակի ելքին են հասնում ոչ միաժամանակ։ Ելքի մոտ գտնվող դետեկտորը անընդհատ որոշում է բաղադրիչի պարունակությունը հոսող ֆազում։ Նրա ազդանշանը գրանցվում է ինքնագրող սարքով, ստացվում է քրոմատագրամ, որի օգնությամբ որոշում են բաղադրիչների թիվը, բնույթը և քանակությունը։


== Կիրառությունը ==
Քրոմատագրաֆիական եղանակները լայնորեն կիրառվում են վերլուծական քիմիայում և արդյունաբերության մեջ։
Սաթիվե

Սաթիվե (վրաց.՝ სათივე), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Խաշուրից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 188 մարդ։


== Ծանոթագրություններ ==
Լուկա Շուլիչ

Լուկա Շուլիչ (խորվ.՝ Luka Šulić, օգոստոսի 25, 1987(1987-08-25), Մարիբոր, Սլովենիա), խորվաթ-սլովենացի  թավջութակահար։ 2 Cellos խմբի անդամ է Ստեփան Հաուսերի հետ։


== Մանկությունը ==
Շուլիչը ծնվել է Սլովենիայում։ Շուլիչի հայրը՝ Բոզոն, Խորվաթիայի Դուբրովնիկ քաղաքից էր, որը Սլովենիայում ապրել է մոտ 30 տարի։ Նրա մայրը՝ Ալյան, Սլովենիայի Իզոլա քաղաքից է ։ Նրա հայրը ևս թավջութակահար է, և նրա ընտանիքի անդամներից շատերն են կապված երաժշտության հետ։


== Գործունեությունը ==
Լուկա Շուլիչը ելույթներ է ունենում ողջ աշխարհում՝ ինչպես միայնակ, այնպես էլ 2 Cellos խմբով։ Նա մի շարք ականավոր միջազգային մրցույթներում բազմաթիվ մրցանակներ է շահել, ներառյալ Լուպոստավսկի թավջութակի 7-րդ միջազգային փառատոնի առաջին և հատուկ մրցանակը 2009 թվականին Վարշավայում ։
Եվրոպական հեռարձակման միության  «Նոր տաղանդ» մրցույթում 2006 թվականին և  Wigmore դահլիճում 2011 թվականին Երաժշտության արքայական ակադեմիայի Պատրոնի մրցանակը ։
Նա մի շարք սոլո ելույթներ է ունեցել Եվրոպայում, Հարավային Ամերիկայում և Ճապոնիայում, այնպիսի դահլիճներում, ինչպիսիք են  Wigmore Hall-ը, Ամստերդամի Concertgebouw-ը, Վիեննայի Musikverein-ը և Konzerthaus-ը ։ Որպես մենակատար հանդես է եկել այնպիսի նվագախմբերի հետ, ինչպիսիք են Գերմանական ռադիոյի ֆիլհարմոնիան, Ավստրալիական արքայական նվագախումբը, Վարսաուի ֆիլհարմոնիկ նվագախումբը, Ռուսական սիմֆոնիկ նվագախումբը և այլն ։
Շուլիչն իր երաժշտական կրթությունը սկսել է Մարիբորում 5 տարեկանում։ 15 տարեկանում նա դարձավ Զագրեբի երաժշտական ակադեմիայի ամենաեռիտասարդ ուսանողներից մեկը։ Այս ակադեմիայում նրա ուսուցիչն էր պրոֆեսոր Վալտեր Դեսպալին։ Ակադեմիան ավարտեց 18 տարեկանում ։ Իր կրթությունը նա շարունակել է Վիեննայում, պրոֆեսոր Ռեինհարդ Լացկոյի մոտ։ Շուլիչը վարպետի կոչում ստացավ Մաթս Լիդսթրոմի մոտ Լոնդոնի երաժշտական արքայական ակադեմիայում 2011 թվականին։
Իրական հաջողությունը սկսեց այն ժամանակ, երբ Ստեփան Հաուսերի հետ ստեղծեց 2 Cellos խումբը։ 2011 թվականի հունվարին նրանք յութուբում տեղադրեցին Մայքլ Ջեքսոնի «Smooth Criminal» երգի իրենց տարբերակը։ Սա էլ բերեց Sony MASTERWORKS-ի հետ ձայնագրման աշխատանքներին և Էլթոն Ջոնի կողմից իր համաշխարհային շրջագայության համար հրավերին։
Դուետը հայտնվեց այնպիսի ազգային շոուներում, ինչպիսիք են The Tonight Show with Jay Leno-ն, The Ellen DeGeneres Show-ն (2 անգամ վեց ամսում) և Ստեփան Ռաբի հեռուստատեսային շոուն Գերմանիայում։
2012 թվականի հունվարին նրանք Ֆոքսի Glee հեռուստասերիալում հանդես եկան որպես հատուկ հյուր, որտեղ կատարեցին Մայքլ Ջեքսոնի Smooth Criminal-ը , որը մտավ Billboard թով 100 թվային երգերի շքերթը և հանգեցրեց խմբի ալբոմի տեղ գտնելուն թոփ 100 ալբոմների շարքում ։


== Ծանոթագրություններ ==


== Արտաքին հղումներ ==

Լուկա Շուլիչի պաշտոնական ինտերնետային կայքը
Վերխնեե Խորոշովո

Վերխնեե Խորոշովո (ռուս.՝ Верхнее Хорошово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայդերիկան

Հայդերիկան, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։


== Պատմություն ==
Գյուղն ավերվել, իսկ բնակչությունը թուրքերի ձեռքով կոտորվել է 1895 թվականի ջարդերի ժամանակ։


== Բնակչություն ==
Եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==